Pielikums Nr.3
NEKUSTAMĀ ĪPAŠUMA PIRKUMA LĪGUMS

                         
	Valmieras novada Kocēnu pagastā 			                
2023. gada __.__________________       

	(sagatavošanas vieta un datums)


Elektroniskā dokumenta parakstīšanas datums ir pievienotā droša elektroniskā paraksta un laika zīmoga datums.
              
[bookmark: _Hlk111203739]	Sabiedrība ar ierobežotu atbildību “VTU VALMIERA”, vienotais reģistrācijas Nr. 40003004220, (turpmāk – Pārdevējs), kuras vārdā uz Statūtu pamata rīkojas tās ____________________________, no vienas puses, un
		 ____________________________, vienotais reģistrācijas Nr.____________________, (turpmāk – Pircējs), kuras vārdā uz Statūtu pamata rīkojas tās ________________________, no otras puses, 
		pamatojoties uz ____________ sabiedrības ar ierobežotu atbildību “VTU VALMIERA” valdes lēmumu “Par nekustamā īpašuma “Degļi”, Brandeļos, Kocēnu pagastā, Valmieras novadā” izsoles rezultātu apstiprināšanu”,
		turpmāk tekstā abi līguma slēdzēji tiek saukti - Puses, katrs atsevišķi arī Puse, noslēdz šāda satura nekustamā īpašuma pirkuma līgumu (turpmāk – Līgums):

1. Līguma priekšmets

1.1. Pārdevējs pārdod un nodod Pircējam, un Pircējs pērk un pieņem no Pārdevēja Zemes ierīcības projekta rezultātā jaunveidojamo nekustamo īpašumu “Degļi”, Brandeļos, Kocēnu pagastā, Valmieras novadā, kadastra Nr. 96640090156, kas sastāvēs no:
1.1.1. Zemes vienības ar kadastra apzīmējumu 9664 009 0156, ar kopējo platību 0.8617 ha;
1.1.2. Degvielas uzpildes stacijas (turpmāk - DUS), kuras sastāvā ietilpst:
1.1.2.1. [bookmark: _Hlk130477279]Degvielas uzpildes stacijas būve ar kadastra apzīmējumu 966 400 900 48021, ar kopējo platību 14.7 m²;
1.1.2.2. [bookmark: _Hlk130477424]Konteineru tipa rezervuārs ar kadastra apzīmējumu 9664 009 0156 001 un tilpumu 10 m³ + 10 m³ (nav reģistrēts zemesgrāmatā);
1.1.2.3. Konteineru tipa rezervuārs ar kadastra apzīmējumu 9664 009 0156 002 un tilpumu 25 m³ (nav reģistrēts zemesgrāmatā);
1.1.2.4. Konteineru tipa rezervuārs ar kadastra apzīmējumu 9664 009 0156 003 un tilpumu 10 m³ + 5 m³ (nav reģistrēts zemesgrāmatā);
1.1.2.5. Konteineru tipa rezervuārs ar kadastra apzīmējumu 9664 009 0156 004 un tilpumu 3 m³ + 3 m³ + 3 m³ (nav reģistrēts zemesgrāmatā);
1.1.2.6. Konteineru tipa rezervuārs ar kadastra apzīmējumu 9664 009 0156 005 un tilpumu 25 m³ (nav reģistrēts zemesgrāmatā) (turpmāk – Nekustamais īpašums). 
1.2. Puses vienojas, ka vienlaicīgi ar jaunveidojamā Nekustamā īpašuma reģistrāciju zemesgrāmatā tiks reģistrēta īpašuma tiesību maiņa, pamatojoties uz šo Līgumu.
1.3. Parakstot šo Līgumu, Pircējs apliecina, ka viņam ir zināma Nekustamā īpašuma atrašanās vieta un robežas, Pircējs ir rūpīgi iepazinies ar zemes robežu plānu un situācijas plānu, visiem Nekustamā īpašuma apgrūtinājumiem, ēkas kadastrālās uzmērīšanas lietu, Nekustamā īpašuma faktisko un tiesisko stāvokli, uz to gulošajiem zināmajiem pienākumiem un saistībām, tajā skaitā normatīvo aktu prasībām vides aizsardzības jomā  (īpaši attiecībā uz konteineru tipa rezervuāros esošo degvielas un nosēdumu turpmāku apsaimniekošanu), un piekrīt pieņemt Nekustamo īpašumu tādu, kāds tas ir, un tam nav nekādu pretenziju šajā sakarā tagad, kā arī tas atsakās no tiesībām tādas celt nākotnē.
1.4. Pārdevējs neuzņemas atbildību par viņam nezināmiem Nekustamā īpašuma apslēptiem trūkumiem, kā arī par tādiem trūkumiem, kas Pircējam pašam ir zināmi vai nevarēja palikt viņam apslēpti, pievēršot visparastāko uzmanību.
1.5. Saskaņā ar Civillikuma 1603.panta 5.punktu Pārdevējs atsakās un tam atkrīt atsavinātāja atbildības pienākums attiesājuma gadījumā. Pircēja pienākums ir pašam uzņemties visu risku, tai skaitā visus izdevumus, kas varētu rasties Pircējam attiesājuma gadījumā. Pircējs atsakās no tiesības prasīt jebkādu atsavinātāja atbildību no Pārdevēja.

2. Pirkuma maksa un samaksas kārtība

2.1. Pirkuma maksa par Nekustamo īpašumu tiek noteikta EUR _______________ (euro, 00 centi) (turpmāk – Pirkuma maksa).
2.2. Parakstot šo Līgumu, Puses apliecina, ka pilnu Pirkuma maksu Pircējs ir samaksājis Pārdevējam šādā kārtībā:
2.2.1. EUR ____________ (euro, 00 centi) kā nodrošinājuma naudu Pircējs ieskaitīja Pārdevēja bankas kontā 2023. gada ___________;
2.2.2. EUR (euro, 00 centi) Pircējs ieskaitīja Pārdevēja bankas kontā 2023. gada _______________.
2.3. 	Puses Nekustamā īpašuma pirkuma maksu uzskata par atbilstošu un apliecina, ka nākotnē necels nekādas pretenzijas par to otrai Pusei.

3. Pušu apliecinājumi un saistības

3.1. Pārdevējs apliecina, ka pārdodamais Nekustamais īpašums ir viņa atsevišķa manta un viņš ir vienīgais tās īpašnieks. 
3.2. Pārdevējs apliecina, ka pirms šī Līguma noslēgšanas Nekustamais īpašums nav nevienam citam atsavināts, nav ieķīlāts, ar parādiem nav apgrūtināts. 
3.3. Laika posmā no šī Līguma parakstīšanas līdz brīdim, kamēr Pircēja īpašuma tiesības uz Nekustamo īpašumu tiks reģistrētas Zemesgrāmatā, Pārdevējs apņemas neapgrūtināt, neiznomāt, nepārdot, neieķīlāt Nekustamo īpašumu nevienai citai juridiskai vai fiziskai personai.
3.4. Par visām trešo personu iespējamajām sūdzībām un prasībām par Nekustamo īpašumu, kas pamatojas uz attiecībām, kuru pamats ir radies pēc Līguma parakstīšanas dienas, Pircējs atbild patstāvīgi un ar Līgumu apņemas tās risināt uz sava rēķina bez Pārdevēja piedalīšanās. Pārdevējs neatbildēs par jebkāda veida apgrūtinājumiem vai aizliegumiem uz pārdoto Nekustamo īpašumu, kuru pamats būs radies pēc Līguma noslēgšanas.
3.5. Nekustamā īpašuma nodokli Pircējs sāk maksāt pēc Nekustamā īpašuma reģistrācijas uz Pircēja vārda.

4. Nekustamā īpašuma pieņemšana – nodošana

4.1. Pircējs iegūst valdījuma un lietošanas tiesības uz Nekustamo īpašumu Līguma spēkā stāšanas dienā. Īpašuma tiesības Pircējs iegūst brīdī, kad Nekustamais īpašums tiek reģistrēts Zemesgrāmatā uz Pircēja vārda.
4.2. Pārdevējs apņemas atbrīvot Nekustamo īpašumu 5 (piecu) darba dienu laikā, skaitot no Līguma spēkā stāšanās dienas.
4.3. Pārdevējs nodod Pircējam, un Pircējs apņemas pieņemt Nekustamo īpašumu tādā faktiskā stāvoklī, kādā tas atrodas Līguma spēkā stāšanās dienā. Par Nekustamā īpašuma pieņemšanu un nodošanu Puses paraksta Nekustamā īpašuma pieņemšanas – nodošanas aktu 5 (piecu) darba dienu laikā, skaitot no Līguma noslēgšanas dienas.
4.4. Dienā, kad tiek nodots Nekustamais īpašums Pircējam saskaņā ar Līguma 4.3.punktu, Pušu starpā tiek norobežoti visi norēķini par Nekustamā īpašuma ienākumiem, izdevumiem un obligātajiem maksājumiem, un Pircējs nes visu atbildību un pilda visus pienākumus, kādus normatīvie akti nosaka katram īpašniekam.

5. Pārdevēja un Pircēja atbildība

5.1. Pārdevējs un Pircējs atbild par Līguma saistību neizpildi vai nepienācīgu izpildi saskaņā ar Latvijas Republikā spēkā esošajiem normatīvajiem aktiem.
5.2. No Līguma spēkā stāšanās dienas Pircējs uzņemas visu risku par zaudējumiem, kas saistībā ar Nekustamo īpašumu var rasties trešajām personām, kā arī visus riskus par Nekustamā īpašuma bojāeju vai bojāšanos.
5.3. Pircējam kā degvielas uzpildes stacijas ieguvējam ir pienākums ievērot normatīvajos aktos noteiktos pienākumus, tajā skaitā, bet ne tikai, 12.06.2012. Ministru kabineta noteikumos Nr.409 “Noteikumi par vides aizsardzības prasībām degvielas uzpildes stacijām, naftas bāzēm un pārvietojamām cisternām” degvielas uzpildes stacijas operatoram noteiktos pienākumus.
5.4. Pārdevējam ir tiesības prasīt Pircējam līgumsodu EUR 50 (piecdesmit euro) par katru Līguma 10.3.punktā noteiktā pienākuma izpildes kavējuma dienu.
5.5. Pārdevējam ir tiesības prasīt Pircējam līgumsodu EUR 1000 (viens tūkstotis euro) par Līguma 5.3.punktā noteikto saistību neizpildi par katru konstatēto gadījumu.

6. Valsts nodeva un citi maksājumi

6.1. Pircējs apņemas apmaksāt visus izdevumus, tajā skaitā kancelejas nodevu un valsts nodevu, par īpašuma tiesību nostiprināšanu uz Nekustamo īpašumu.

7. Līguma spēkā stāšanās un izbeigšanas kārtība

7.1. Līgums stājas spēkā šī Līguma abpusējas parakstīšanas dienā.

8. Strīdu izšķiršanas kārtība

8.1. Strīdus un domstarpības par Līgumu un tā izpildi, kas Pusēm var rasties Līguma darbības laikā, Puses risina pārrunu ceļā.
8.2. Ja strīdus un domstarpības nav iespējams atrisināt pārrunu ceļā, tad tie izšķirami tiesā Latvijas Republikas tiesību aktos noteiktajā kārtībā.

9. Nepārvaramas varas apstākļi

9.1. Pušu atbildība neiestājas, ja Līguma saistību izpildi aizkavē vai padara neiespējamu nepārvaramas varas apstākļi (stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes utt.)
9.2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā 3 (trīs) kalendāro dienu laikā no to iestāšanās dienas.
9.3. Pēc nepārvaramās varas apstākļu izbeigšanās Puses rakstiski vienojas par Līguma termiņu pagarināšanu vai arī tā darbības izbeigšanu. Ja nepārvaramas varas apstākļi ilgst vairāk nekā 1 (vienu) kalendāro mēnesi, tad Puses rakstiski vienojas par turpmāko Līguma darbību vai tā pārtraukšanu, negaidot nepārvaramas varas apstākļu izbeigšanos.

10. Citi noteikumi

10.1. Jebkuras izmaiņas vai papildinājumi Līgumā jānoformē rakstiski un jāparaksta Pusēm. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.
10.2. Puses vienojas, ka visas formalitātes, kas saistītas ar lietu kārtošanu Zemesgrāmatu nodaļā, attiecībā uz Nekustamo īpašumu izdarīs Pircējs bez īpašām Pārdevēja pilnvarām.
10.3. Puses vienojas, ka nostiprinājuma lūgums un tam pievienojamie dokumenti tiks iesniegti Zemesgrāmatā ne vēlāk kā 30 (trīsdesmit) dienu laikā no šī Līguma noslēgšanas dienas. 
10.4. Līgumā noteiktās saistības ir saistošas Pusēm. Līgumā noteiktās saistības pāriet uz Pušu saistību pārņēmējiem un ir tiem saistošas.
10.5. Informācija par šī Līguma nosacījumiem, kā arī informācija, kura var tikt iegūta izpildot šo Līgumu, uzskatāma par konfidenciālu un tā nevar tikt izpausta trešajām pusēm, izņemot normatīvos aktos noteiktos gadījumus.
10.6. Puses apliecina, ka viņām ir zināmas un saprotamas Civillikuma normas, atsevišķi likumi un lēmumi par nekustamā īpašuma atsavināšanu, pirmpirkuma tiesībām un īpašuma nostiprināšanu Zemesgrāmatu nodaļā, un viņi apņemas noteiktās prasības stingri ievērot.
10.7. Visus jautājumus, kas nav regulēti Līgumā, Puses risina atbilstoši spēkā esošajiem Latvijas Republikas normatīviem aktiem. 
10.8. Pilnvarotā persona no Pircēja puses ir____________, e-pasts______________, tālr. 29210564.
10.9. Pilnvarotā persona saistībā ar Līguma izpildes jautājumiem no Pārdevēja puses ir _________________, tālrunis_____________, mobilais tālrunis _________________, e-pasts __________________.
10.10. Līgums sagatavotos un parakstīts elektroniskā dokumenta veidā uz 4 (četrām) lapām. 

11. Pušu rekvizīti un paraksti
	PĀRDEVĒJS
Sabiedrība ar ierobežotu atbildību 
“VTU VALMIERA”
Vienotais reģ. Nr.40003004220
Juridiskā adrese: “Brandeļi”, Brandeļi, Kocēnu pagasts, Valmieras novads, LV-4220
Banka:  AS “SEB banka” Valmieras filiāle
Kods: UNLALV2X
Konta Nr. LV88UNLA0018000460814


         __________________________

	PIRCĒJS
 

            _________________________
                                      //    



DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU!

3

